CELEX: 62012TN0153
Language: et
Date: 2012-04-05 00:00:00
Title: Kohtuasi T-153/12: 5. aprillil 2012 esitatud hagi — Microsoft versus Siseturu Ühtlustamise Amet — Sky IP (SKYDRIVE)

23.6.2012   
            
            
               ET
            
            
               Euroopa Liidu Teataja
            
            
               C 184/14
            
         5. aprillil 2012 esitatud hagi — Microsoft versus Siseturu Ühtlustamise Amet — Sky IP (SKYDRIVE)
   (Kohtuasi T-153/12)
   2012/C 184/26
   Hagiavalduse keel: inglise
   
      Pooled
   
   
      Hageja: Microsoft Corp. (Redmond, Ühendriigid) (esindajad: solicitor A. Carboni ja solicitor J. Colbourn)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Sky IP International Ltd (Isleworth, Ühendkuningriik)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. jaanuari 2012. aasta otsus asjas R 2293/2010-1 ja saata asi ühtlustamisametile arutamiseks tagasi;
            
         
               —
            
            
               mõista kulud, sh asjas R 2293/2010-1 läbiviidud esimese apellatsioonikoja menetluse ning asjas B 1 371 501 läbiviidud vastulausete osakonna menetluse kulud välja ühtlustamisametilt ja võimalikelt menetlusse astujatelt.
            
         
      Väited ja peamised argumendid
   
   
      Ühenduse kaubamärgi taotleja: Microsoft Corp.
   
      Asjaomane ühenduse kaubamärk: sõnamärk „SKYDRIVE” kaupadele ja teenustele klassides 9 ja 35 — ühenduse kaubamärgi taotlus nr 6452411
   
      Vastulause aluseks oleva kaubamärgi või tähise omanik: Sky IP International Ltd
   
      Vastulause aluseks olev kaubamärk või tähis: ühenduse sõnamärgi „SKY” registreering nr 3203411 muu seas kaupadele ja teenustele klassides 9, 35, 38 ja 42
   
      Vastulausete osakonna otsus: vastulause rahuldada
   
      Apellatsioonikoja otsus: jätta kaebus rahuldamata
   
      Väited: nõukogu määruse nr 207/2009 artikli 8 lõike 1 punkti b rikkumine, kuna apellatsioonikoja järeldus segiajamine tõenäosuse kohta on ekslik. Peale selle või teise võimalusena jättis apellatsioonikoda läbi viimata nõuetekohase igakülgse segiajamise tõenäosuse hindamise.